Държавен вестник, бр. 38, 2012 г., стр. 53

БРОЙ  38	
Д Ъ Р Ж А В Е Н  В Е С Т Н И К 	
СТР.  53  
по всякакъв друг начин без разрешение на 
председателя на комисията по разследването 
по чл. 18.
(2) Изключение от ал. 1 се допуска само 
при аварийно-спасителни работи, заплаха за 
живота на населението или опасност за обекти 
от територията на страната с цел предпазването 
им от унищожение при пожар или по други 
причини, или пречка за въздушната навигация, 
друг вид транспорт или хора. При преместването 
се вземат всички необходими мерки за съхра­
няването на военното ВС или неговите останки 
в това състояние, в което са се намирали на 
мястото на авиационното произшествие. До 
преместването им те се фотографират по раз­
лични способи за получаване на ориентиращи 
и детайлни снимки от различни положения 
на земята, а при необходимост – и от въздуха.
(3) Военното ВС, останките от него, товарът, 
следите по терена и другите веществени доказа­
телства за целите на разследването се охраняват, 
включително при и след преместването им 
извън района на авиационното произшествие.
Чл. 7. При авиационно произшествие с чуж­
дестранно военно ВС и изявено намерение от 
оперираща и/или въвлечена страна за участие 
в разследването всички веществени доказател­
ства се запазват без изменение до огледа им от 
оправомощения представител на тази страна, 
доколкото това е практически осъществимо и 
не възпрепятства разследването. Изключение 
правят случаите, когато е необходимо да се 
извлекат пострадали изпод останките.
Чл. 8. (1) Веществените доказателства от 
авиационното произшествие с българско или 
чуждестранно военно ВС се съхраняват до 
приключване на разследването.
(2) Военното ВС, останките от него, то­
варът, следите по терена и други веществени 
доказателства се освобождават от охрана от 
председателя на комисията по разследването 
по чл. 18.
(3) Действията по ал. 1 и 2 се извършват 
след съгласуване с органите за досъдебно и 
съдебно разследване.
Г л а в а  т р е т а
УВЕДОМЯВАНЕ ЗА АВИАЦИОННИ ПРО­
ИЗШЕСТВИЯ
Чл. 9. (1) В случай на авария, катастрофа 
или сериозен инцидент с българско или чуждес­
транно военно ВС на територията на Република 
България, загуба на радиовръзка с екипаж и 
пропадане на отметката от него на екраните 
на радиолокационните станции, както и при 
излъчване на сигнал на аварийните честоти 
(121.5 МНz; 243 МНz и 406 МНz) командирът 
на военното формирование, в което се числи 
българското военно ВС, или командирът на 
формированието – домакин на чуждестранно­
то военно ВС, докладва по командна линия и 
незабавно уведомява звеното по чл. 3, ал. 1.
(2) Задълженията по предходната алинея се 
изпълняват и в случаите на авария, катастрофа 
или сериозен инцидент с гражданско въздухо­
плавателно средство, което използва военното 
летище или се управлява от военни органи за 
управление на въздушното движение. В този 
случай звеното по чл. 3, ал. 1 уведомява Спе­
циализираното звено за разследване на авиа­
ционни събития (СЗРАС) към Министерството 
на транспорта, информационните технологии 
и съобщенията (МТИТС).
(3) При уведомяване от СЗРАС към МТИТС 
или органите на ръководството на въздушното 
движение (РВД) за регистрирано авиационно 
произшествие с участието на военни ВС зве­
ното по чл. 3, ал. 1 проверява обстоятелствата 
около авиационното произшествие и след това 
се прилагат изискванията на тази наредба.
(4) При авиационно произшествие с бъл­
гарско военно ВС на територията на чужда 
държава ръководителят на експлоатиращия го 
екип от авиационни специалисти/ръководите­
лят на използващия го контингент незабавно 
уведомява звеното по чл. 3, ал. 1.
(5) В случаите, когато последиците от ави­
ационното произшествие представляват пряка 
опасност за живота и здравето на населението, 
инфраструктурни обекти и околната среда, се 
известяват и органите на държавната и местната 
власт, имащи отношение към ликвидиране на 
последствията. 
Чл. 10. В случаите по чл. 9, ал. 1 и 2 дирек­
торът на служба „Военна полиция“ незабавно 
докладва на министъра на отбраната. Докладът 
съдържа информация за:
1. времето на произшествието;
2. мястото на произшествието;
3. кратко описание на известните до мо­
мента обстоятелства, довели до реализиране 
на произшествието;
4. членовете на екипажа, брой на пътни­
ците, вид на въздухоплавателното средство и 
превозвания товар;
5. какви действия са предприети до момента 
и резултатите от проведените аварийно-спаси­
телни работи;
6. какви допълнителни неотложни мерки е 
необходимо да се предприемат.
Чл. 11. (1) При авиационно произшествие с 
чуждестранно военно ВС звеното по чл. 3, ал. 1 
чрез Министерството на отбраната незабавно 
уведомява военните мисии в посолствата на 
въвлечените страни. 
(2) Уведомлението по ал. 1 се изготвя съ­
гласно образеца по приложение № 1 и съдържа 
информация за:
1. характера на произшествието;
2. типа на военното въздухоплавателно 
средство;
3. собственика/оператора на въздухоплава­
телното средство;